Държавен вестник, бр. 7, 2009 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й  7
ПОСТАНОВЛЕНИЕ № 6
ОТ 15 ЯНУАРИ 2009 Г.
за определяне на нов месечен размер на гаран-
тирания минимален доход
МИНИСТЕРСКИЯТ СЪВЕТ
П О С Т А Н О В И :
Член единствен. (1) Определя от 1 януари
2009 г. нов месечен размер на гарантирания ми-
нимален доход 65 лв.
(2) Размерът на гарантирания минимален до-
ход по ал. 1 се определя за пълен календарен
месец.
Заключителни разпоредби
§ 1. Постановлението се приема на основа-
ние чл. 12, ал. 3 от Закона за социално подпо-
магане.
§ 2. Постановлението влиза в сила от 1 яну-
ари 2009 г.
Министър-председател:
Сергей Станишев
За главен секретар на Министерския съвет:
Веселин Даков
965
ПОСТАНОВЛЕНИЕ № 7
ОТ 15 ЯНУАРИ 2009 Г.
за изменение и допълнение на нормативни
актове на Министерския съвет
МИНИСТЕРСКИЯТ СЪВЕТ
П О С Т А Н О В И :
§ 1. В Правилника за прилагане на Закона за
Държавна агенция “Национална сигурност”,
приет с Постановление № 23 на Министерския
съвет от 2008 г. (ДВ, бр. 17 от 2008 г.), се правят
следните изменения и допълнения:
1. В чл. 3 се създава ал. 3:
“(3) Председателят на ДАНС със своя запо-
вед определя за съответните длъжности разме-
ра на допълнителния платен годишен отпуск
по чл. 83, ал. 1, т. 3 ЗДАНС, съответно по чл. 156,
ал. 1, т. 2 от Кодекса на труда.”
2. В чл. 5:
а) в ал. 3 след думите “заповед на министър-
председателя” се добавя “по реда на чл. 93, ал. 3”;
б) алинея 4 се изменя така:
“(4) Допълнителните възнаграждения, ма-
териалното, здравното и социалното осигуря-
ване на председателя и заместник-председате-
лите се определят при условията, по реда и в
размерите, предвидени в чл. 72, 74—81 ЗДАНС.”
3. Член 6 се изменя така:
“Чл. 6. Работното време, почивките и отпус-
ките на председателя и заместник-председате-
лите се определят при условията, по реда и в
размерите, предвидени в глава седма, раздел V
ЗДАНС. Министър-председателят разрешава
ползването на отпуск на председателя на ДАНС,
а председателят на ДАНС разрешава ползване-
то на отпуск на заместник-председателите.”
4. В чл. 8:
а) в ал. 2 се създава изречение второ: “Глав-
ният секретар изпълнява и други функции,
възложени му от председателя на агенцията.”;
б) създават се ал. 3 и 4:
“(3) Главният секретар подпомага предсе-
дателя и заместник-председателите на аген-
цията при изпълнението на техните правомо-
щия. Той е непосредствено подчинен на пред-
седателя на агенцията.
(4) При изпълнение на правомощията си
главният секретар издава заповеди, отнасящи
се до администрацията на агенцията или до
отделни структурни звена.”
5. В чл. 9:
а) алинея 1 се изменя така:
“(1) Служителят по сигурността на инфор-
мацията изпълнява задачите, произтичащи от
Закона за защита на класифицираната инфор-
мация (ЗЗКИ) и подзаконовата уредба, свър-
зана с прилагането му, като отговаря за над-
лежното създаване, обработване, съхранява-
не, защита и предаване на класифицирана ин-
формация в агенцията. Той е пряко подчинен
на председателя на агенцията.”;
б) в ал. 2 се създава изречение второ: “Ди-
рекцията е и административно звено по сигур-
ността на информацията в ДАНС.”;
в) създават се ал. 3 и 4:
“(3) Служителят по сигурността на инфор-
мацията извършва обикновеното, разширено-
то и специалното проучване за надеждност на
служители на ДАНС и на кандидатите за ра-
бота в агенцията, като води и съхранява дела-
та на проучваните лица.
(4) При изпълнение на правомощията си слу-
жителят по сигурността на информацията може
да издава заповеди, отнасящи се за ръководена-
та от него дирекция.”
6. В чл. 10:
а) точка 2 се изменя така:
“2. осигурява контраразузнавателното обез-
печаване на агенцията и извършва проверки по
сигнали за действия на служители на агенцията
в това им качество, които са в нарушение на
законови разпоредби; предприема или предла-
га мерки самостоятелно и съвместно с други
структурни звена на агенцията, в т. ч. извърш-
ване на проверки, при получена информация за
неправомерно поведение срещу служители на
агенцията, срещу тяхно имущество или члено-
ве на семействата им;”;
б) в т. 3 след думата “политиките” се добавя
“и изискванията”, а думите “и експлоатира” се
заменят с “на”;
в) точка 5 се отменя;